Keimada Grandė

Keimada Grandė () – sala Atlanto vandenyne, 35 km nuo pietrytinių Brazilijos krantų. Priklauso San Paulo valstijai. Sala nedidelė, vos 0,43 km² ploto, kalnuota, uolinga (aukštis iki 206 m). Apaugusi krūmokšniais.

Keimada Grandė garsėja savo gyvatėmis. Tik čia gyvena endeminė, labai nuodinga gyvatė Bothrops insularis. Sala garsėja legendomis apie gyvačių gausą – teigiama, kad čia jų esti keturios viename kvadratiniame metre.http://www.discovery.com/tv-shows/treasure-quest-snake-island/treasure-trove/?fact_id=179669 Be jų, salose gyvena ar apsistoja dar virš 30 paukščių rūšių, 3 endeminės varliagyvių, 3 driežų, 17 vorų, 3 kirmrausų rūšys.http://suptravessias.uol.com.br/ilha-queimada-grande-saude-do-oceano-suptravessias/ 

Salos pavadinimas portugališkai reiškia „didžioji degimų sala“. 1909 m. Keimada Grandėje pastatytas švyturys. Pasak legendos, švyturio prižiūrėtojas dingo nuėjęs pasiskinti bananų, o vėliau žuvo ir visi atvykę gelbėtojai.http://www.itanhaem.sp.gov.br/imprensa/midia/revistas/jararaca.pdf  Dabar švyturys veikia automatiškai.

Keimada Grandė paskelbta griežtu gamtos rezervatu, Brazilijos jūrų laivynas draudžia saloje išsilaipinti. Čia gali lankytis tik mokslininkai – taip saugomi tiek lankytojai, tiek salos ekosistema.

 Šaltiniai 

Kategorija:Brazilijos salos